Reguli si notare:Reguli si notare

Notare

 * pentru absolvirea materiei este necesară obținerea a 4.5 puncte (din 10)

Laborator

 * 2 puncte
 * Pentru fiecare laborator se pot obţine maxim 10 sau 11 puncte. Vor exista 12 laboratoare.
 * Nota finală pentru laborator se calculează după formula (sum(l1:l12) / 120) * 2.

Curs

 * 3 puncte
 * Lucrare (săptămâna a 8-a): 6 subiecte a câte 0.2 puncte fiecare (un total de 1.2 puncte)
 * Examen final (sesiune): 11 subiecte a câte 0.2 puncte fiecare (un total de 2.2 puncte)
 * Se pot obţine maxim 3.4 puncte. Se trunchiază la 3 puncte.
 * Promovarea materiei este condiţionată de obţinerea a 1 punct din cele 3 puncte asociate cursului (adică rezolvarea a 5 subiecte din cele 17 asociate lucrării şi finalului)
 * Fiecare subiect se punctează cu 0 sau cu 1. Subiectul este punctat în cazul unei rezolvări complete şi corecte. Un subiect rezolvat incomplet, sau rezolvat complet dar cu precizari incorecte sau greseli nu se punctează.
 * Lucrarea și examenul final sunt open-book. Aveţi voie cu orice formă de documentaţie cât timp este a voastră.

Teme

 * 5 puncte (Linux) + 5 puncte (Windows)
 * Punctajul pentru fiecare dintre cele 5+5 teme este de 1 punct.
 * În cazul realizării a mai mult de 5 teme, punctarea se va realiza astfel:
 * Primele 5 teme ca punctaj vor fi punctate integral.
 * Următoarele teme (după primele 5 ca punctaj) vor fi punctate raportat cu nota de la curs. Formula de calcul pentru aceste teme va fi nota_tema * (punctaj_curs / 3).
 * Temele vor fi corectate prin intermediul unor teste publice, disponibile pe pagina fiecărei teme.
 * Mai multe detalii despre modul de punctare a temelor găsiţi în pagina asociată.

Reguli de desfăşurare a laboratorului

 * Nu se permite accesul la laborator după 15 minute de la începerea acestuia.
 * Punctajul pe laborator se acordă exclusiv pe activitatea din laborator. Nu se punctează rezolvări anterioare ale laboratorului.

Reguli de rezolvare şi predare a temelor

 * Vezi pagina asociată.

Restanțe

 * Cei care au restanță sau doresc mărire pot trimite doar teme, pot reface doar examenul final, sau ambele.
 * Se pot trimite în continuare teme cu deadline-ul din timpul semestrului.
 * Prezența la examenul de restanță este obligatorie.

Examen restanță

 * Examenul din sesiunea de restanțe va consta din 11 întrebări fiecare valorând 0.3 puncte (pentru un total de 3.3 puncte).
 * Examenul din sesiunea de restanțe este echivalent lucrării și examenului din timpul semestrului.
 * În cazul refacerii examenului final, se păstrează nota cea mai mare (dintre nota de curs timpul semestrului (lucrare + examen) și cea din sesiunea din toamnă).